
ŠILUTĖS RAJONO SAVIVALDYBĖS
TARYBA

SPRENDIMAS
DĖL NEKILNOJAMOJO TURTO PERDAVIMO PAGAL PANAUDOS SUTARTĮ ŠVĖKŠNOS SENIŪNIJOS INKAKLIŲ BENDRUOMENEI „AŠVA“

2023 m.                              d.   Nr. T1-
Šilutė

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 3 punktu, 2  dalies 7 punktu ir 4 dalimi, Šilutės rajono savivaldybės tarybos 2021 m. liepos 29 d. sprendimu Nr. T1-777 „Dėl Šilutės rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“ bei atsižvelgdama į asociacijos Švėkšnos seniūnijos Inkaklių bendruomenės „Ašva“ 2023 m. spalio 2 d. raštą Nr. 06 „Dėl nekilnojamojo turto  panaudos sutarties atnaujinimo“, Šilutės rajono savivaldybės taryba n u s p r e n d ž i a:
1. Perduoti pagal panaudos sutartį neatlygintinai valdyti ir naudotis penkerių metų laikotarpiui asociacijai Švėkšnos seniūnijos Inkaklių bendruomenei „Ašva“, juridinio asmens kodas 177485282, įstatuose numatytai veiklai vykdyti Savivaldybei nuosavybės teise priklausančias Šilutės r. sav., Švėkšnos sen., Inkaklių k., Ašvos g. 4-5, esančias administracines patalpas (unikalus numeris 4400-2131-9728:2274, bendras plotas 135,24 kv. m) su bendro naudojimo patalpomis 1-46 (1/6 iš 25,85 kv. m), 1-51 (1/6 iš 5,94 kv. m).
2. Įgalioti Savivaldybės administracijos direktorių, o tarnybinių komandiruočių, atostogų, ligos ar kitais atvejais, kai jis negali eiti pareigų, Savivaldybės administracijos direktorių pavaduojantį asmenį, pasirašyti Savivaldybės vardu sprendime nurodyto turto panaudos sutartį bei perdavimo ir priėmimo aktą.
3. Paskelbti šį sprendimą Šilutės rajono savivaldybės interneto svetainėje www.silute.lt.
Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.
 


Savivaldybės meras				                 			     Vytautas Laurinaitis 

